ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ መላእ ህንዲ ጸጥታ ዓሲሉ ሓዲሩ 25 መጋቢት 2020 ምንጪ ስእሊ, AFP መግለጺ ስእሊ, መንግስቲ ህንዲ እገዳ ምንቅስቓስ 21 መዓልታት ከም ዝተነብረ ምስ ኣወጀ ብዙሓት ሰባት ክሽምቱ ወጺኦም ቀዳማይ ሚኒስተር ህንዲ ናረንድራ ሞዲ፡ ዝርግሐ ኮሮናቫይረስ ንምግታእ መላእ ህዝቢ ህንዲ ኣብ ገዝኡ ክውሸብ መምርሒ ኣመሓላሊፉ። እዚ መምርሒ ካብ ሎሚ መዓልቲ ጀሚሩ ንዝቕጽሉ 21 መዓልታት ክቕጽል እዩ። እቲ ቀዳማይ ሚኒስተር ብቴሌቪዥን ኣብ ዘሕለፎ መልእኽቲ፡ "ኩሉ ካብ ገዝኡ ከይወጽእ ገደብ ተገይሩሉ ኣሎ" ኢሉ። በዚ ዝተወስደ ስጉምቲ ሰባት ክስንብዱ ከም ዘይብሎም'ኳ እንተኣዘኻኸረ፡ ብርክት ዝበሉ ሰባት ግን ልዕሊ ዓቐን ንብረት ክሽምቱ ተራእዮም። ይኩን'ምበር ከምዚ ዓይነት ሸመታ እቲ ቫይረስ ንክላባዕ ዕድል ዝኸፍት ምዃኑ ብምግላጽ፡ መንግስቲ እኹል ቐረብ ከም ዝገብር ብምግላጽ ሰባት ካብዚ ክቑጠቡ ኣተሓሳሲቡ። ኢትዮጵያ፡ ኮሮናቫይረስ ኣብ ምክልኻልን ምቁጽጻርን ካብ ኤሽያ እንታይ ትመሃር?
